Εγχειρίδιο χρήσης VAIO Σειρά SVT1111/SVT1311

Συνήθεις ερωτήσεις

#### Τι πρέπει να κάνω αν η οθόνη του υπολογιστή μου δεν εμφανίζει καμία εικόνα;

- Βεβαιωθείτε ότι ο υπολογιστής σας VAIO είναι ενεργοποιημένος και δεν βρίσκεται σε κατάσταση εξοικονόμησης ενέργειας. [Πληροφ.]

- Βεβαιωθείτε ότι ο υπολογιστής σας VAIO είναι σταθερά συνδεδεμένος σε μια πρίζα εναλλασσόμενου ρεύματος [Πληροφ.] και ότι η ενδεικτική λυχνία λειτουργίας είναι αναμμένη.

- Η οθόνη του υπολογιστή ενδέχεται να είναι απενεργοποιημένη.
  Πατήστε οποιοδήποτε πλήκτρο στο πληκτρολόγιο.

- Ως έξοδος οθόνης μπορεί να έχει οριστεί μια εξωτερική οθόνη.
  Πατήστε τα πλήκτρα Fn+F7 αρκετές φορές για να επιλέξετε την έξοδο οθόνης που επιθυμείτε και, στη συνέχεια, πατήστε το πλήκτρο Enter. [Πληροφ.]

- Αν ο υπολογιστής σας VAIO λειτουργεί με ισχύ από την μπαταρία, βεβαιωθείτε ότι η μπαταρία είναι σωστά τοποθετημένη και φορτισμένη. [Πληροφ.]

- Αν περιμένετε για λίγο και η οθόνη του υπολογιστή παραμένει κενή, ακολουθήστε τις παρακάτω διαδικασίες:

- Πατήστε και κρατήστε πατημένο το κουμπί (Λειτουργίας) για τουλάχιστον τέσσερα δευτερόλεπτα, ελέγξτε εάν έχει σβήσει η ενδεικτική λυχνία λειτουργίας και, στη συνέχεια, ενεργοποιήστε τον υπολογιστή σας VAIO.

- Αν το πρόβλημα εξακολουθεί, πατήστε και κρατήστε πατημένο το κουμπί (Λειτουργίας) για τουλάχιστον τέσσερα δευτερόλεπτα και ελέγξτε εάν έχει σβήσει η ενδεικτική λυχνία λειτουργίας. Αποσυνδέστε όλα τα καλώδια και τις περιφερειακές συσκευές, όπως το καλώδιο τροφοδοσίας και τη συσκευή USB, αφαιρέστε την μπαταρία και περιμένετε για περίπου πέντε λεπτά. Στη συνέχεια, τοποθετήστε τα πάλι στη θέση τους και ενεργοποιήστε ξανά τον υπολογιστή σας VAIO.