Εγχειρίδιο χρήσης VAIO Σειρά SVT1111/SVT1311

Στοιχεία αναφοράς

# Σημειώσεις για την οθόνη LCD

Για τη σωστή χρήση της οθόνης LCD, διαβάστε τις ακόλουθες προφυλάξεις.

- Η οθόνη LCD κατασκευάζεται με χρήση τεχνολογίας υψηλής ακρίβειας. Ενδέχεται, ωστόσο, να βλέπετε µικροσκοπικά µαύρα στίγµατα ή/και φωτεινά στίγµατα (κόκκινα, µπλε ή πράσινα) τα οποία εµφανίζονται συνεχώς στην οθόνη LCD. Αυτό αποτελεί φυσιολογικό αποτέλεσµα της διαδικασίας κατασκευής και δεν αποτελεί ένδειξη βλάβης.

- Μη χαράσσετε την επιφάνεια της οθόνης LCD και μην ασκείτε πίεση σε αυτήν. Κάτι τέτοιο ενδέχεται να προκαλέσει βλάβη.

- Μην ασκείτε πίεση στο καπάκι της οθόνης LCD όταν είναι κλειστό, καθώς ενδέχεται να χαραχθεί ή να λερωθεί η οθόνη LCD.

- Η οθόνη LCD μπορεί να θερμανθεί κατά τη διάρκεια της λειτουργίας της. Αυτό είναι φυσιολογικό φαινόµενο και δεν αποτελεί ένδειξη βλάβης.

- Μην αφήνετε την οθόνη LCD στραμμένη προς τον ήλιο. Μπορεί να υποστεί φθορά. Όταν χρησιμοποιείτε τον υπολογιστή σας VAIO κοντά σε παράθυρο, βεβαιωθείτε ότι ο υπολογιστής δεν εκτίθεται σε άμεσο ηλιακό φως.

- Μην ασκείτε πίεση στην οθόνη LCD ή στις άκρες της όταν ανοίγετε το καπάκι της οθόνης LCD ή όταν σηκώνετε τον υπολογιστή σας VAIO. Η οθόνη LCD μπορεί να είναι ευαίσθητη στην πίεση ή στην επιπλέον καταπόνηση, και η άσκηση πίεσης μπορεί να προκαλέσει ζημιά ή δυσλειτουργία. Όταν ανοίγετε τον υπολογιστή, κρατάτε τη βάση με το ένα χέρι και ανασηκώνετε απαλά το καπάκι της οθόνης LCD με το άλλο. Για να μεταφέρετε τον υπολογιστή με τον διακόπτη της οθόνης ανοικτό, βεβαιωθείτε ότι κρατάτε τον υπολογιστή και με τα δύο χέρια.

- Η χρήση του υπολογιστή σας VAIO σε συνθήκες χαμηλής θερμοκρασίας μπορεί να προκαλέσει την εμφάνιση μιας υπολειμματικής εικόνας στην οθόνη LCD. Αυτό δεν αποτελεί βλάβη. Όταν ο υπολογιστής επανέλθει σε φυσιολογική θερµοκρασία, η οθόνη επανέρχεται στη φυσιολογική της κατάσταση.

- Όταν προβάλλεται η ίδια εικόνα για μεγάλο χρονικό διάστημα, ένα ίχνος της εικόνας αυτής μπορεί να απομείνει στην οθόνη LCD. Η υπολειµµατική εικόνα σε λίγο χάνεται. Για να αποφύγετε την εµφάνιση υπολειµµατικών εικόνων µπορείτε να χρησιµοποιήσετε τη δυνατότητα προστασίας οθόνης.