Εγχειρίδιο χρήσης VAIO Σειρά SVT1111/SVT1311

Στοιχεία αναφοράς

# Συνδυασμοί και λειτουργίες με το πλήκτρο Fn

Για να εκτελέσετε μια ενέργεια με συντόμευση από το πληκτρολόγιο, κρατήστε πατημένο το πλήκτρο Fn και πατήστε ένα άλλο πλήκτρο.
Για παράδειγμα, για να απενεργοποιήσετε τον ήχο: Fn+F2 → Κρατήστε πατημένο το πλήκτρο Fn και πατήστε το πλήκτρο F2.
Ορισμένες λειτουργίες πληκτρολογίου μπορούν να χρησιμοποιηθούν μόνο όταν εκτελούνται τα Windows.

### Fn + (F1)

Απενεργοποιεί και ενεργοποιεί την επιφάνεια αφής. [Πληροφ.]

### Fn + (F2)

Ενεργοποιεί και απενεργοποιεί τα ενσωµατωµένα ηχεία ή τα ακουστικά.

### Fn + / (F3/F4)

Πατήστε το κουμπί επανειλημμένα για να ρυθμίσετε τη στάθμη έντασης ήχου των ενσωματωμένων ηχείων και των ακουστικών. [Πληροφ.]
Για να μειώσετε την ένταση ήχου, πατήστε τα πλήκτρα Fn+F3.
Για να αυξήσετε την ένταση ήχου, πατήστε τα πλήκτρα Fn+F4.

### Fn + / (F5/F6)

Πατήστε το κουμπί επανειλημμένα για να ρυθμίσετε τη φωτεινότητα της οθόνης LCD του υπολογιστή σας. [Πληροφ.]
Για να μειώσετε την ένταση φωτισμού, πατήστε τα πλήκτρα Fn+F5.
Για να αυξήσετε την ένταση φωτισμού, πατήστε τα πλήκτρα Fn+F6.

### Fn + (F7)

Εναλλάσσει την έξοδο οθόνης σε μια εξωτερική οθόνη.
Πατήστε τα πλήκτρα Fn+F7 αρκετές φορές για να επιλέξετε τον προορισμό εξόδου οθόνης που επιθυμείτε και, στη συνέχεια, πατήστε το πλήκτρο Enter για επιβεβαίωση. [Πληροφ.]

### Fn + Num Lk (Num Lock)

Ενεργοποιεί το αριθμητικό πληκτρολόγιο για την εισαγωγή αριθμών.

### Fn + Scr Lk (Scroll Lock)

Έχει διαφορετική λειτουργία ανάλογα με το λογισμικό που χρησιμοποιείτε. Για περισσότερες πληροφορίες, ανατρέξτε στο αρχείο βοήθειας που περιλαμβάνεται στο λογισμικό.

### Fn + Pg Up (Page Up)

Μεταβαίνει στην προηγούμενη σελίδα.

### Fn + End (End)

Μεταφέρει τον δρομέα στο τέλος μιας σειράς ή μιας σελίδας.

### Fn + Pg Dn (Page Down)

Μεταβαίνει στην επόμενη σελίδα.

### Fn + Home (Home)

Μεταφέρει τον δρομέα στην αρχή μιας σειράς ή μιας σελίδας.