Εγχειρίδιο χρήσης VAIO Σειρά SVT1111/SVT1311

Στοιχεία αναφοράς

# Πληροφορίες για την ασφάλεια

Για αναλυτικές πληροφορίες ασφαλείας, ανατρέξτε στο παρεχόμενο εγχειρίδιο ασφαλείας.

## Υπολογιστής

- Αν σας πέσει ένα στερεό αντικείμενο ή κάποιο υγρό επάνω στον υπολογιστή σας VAIO, τερματίστε τη λειτουργία του υπολογιστή, αποσυνδέστε τον από την πρίζα και αφαιρέστε την μπαταρία, εάν είναι αποσπώμενη. Ενδέχεται να χρειαστεί να ελεγχθεί ο υπολογιστής από εξειδικευµένο τεχνικό προσωπικό προτού τον λειτουργήσετε ξανά.

- Χρησιμοποιείτε μόνο ενδεδειγμένο περιφερειακό εξοπλισμό και καλώδια διασύνδεσης.

- Φυλάσσετε τα μικρά εξαρτήματα, όπως "Memory Stick" και προσαρμογείς "Memory Stick", μακριά από παιδιά. Υπάρχει κίνδυνος κατάποσης.

- Η θερμοκρασία της επιφάνειας και του κάτω μέρους του υπολογιστή σας VAIO, του μετασχηματιστή εναλλασσόμενου ρεύματος και της μπαταρίας ενδέχεται να αυξηθεί εξαιτίας του φορτίου της μονάδας CPU ή του ηλεκτρικού ρεύματος που δημιουργείται κατά τη φόρτιση της μπαταρίας. Αυτό είναι φυσιολογικό φαινόµενο και δεν αποτελεί ένδειξη βλάβης. Η ποσότητα της θερμότητας που δημιουργείται διαφέρει, ανάλογα με τις εξωτερικές συσκευές ή με το λογισμικό που χρησιμοποιείται.

- Αν η θερμοκρασία του υπολογιστή σας VAIO ή του μετασχηματιστή εναλλασσόμενου ρεύματος αυξηθεί υπερβολικά, απενεργοποιήστε τον υπολογιστή, αποσυνδέστε το μετασχηματιστή εναλλασσόμενου ρεύματος, αφαιρέστε την μπαταρία εάν είναι αποσπώμενη και, στη συνέχεια, επικοινωνήστε με ένα εξουσιοδοτημένο κέντρο υποστήριξης/σέρβις της Sony.

## Παροχή ρεύματος

- Μην τοποθετείτε βαριά αντικείμενα επάνω στο καλώδιο τροφοδοσίας, καθώς μπορεί να προκληθεί πυρκαγιά.

- Για να αποσυνδέσετε το καλώδιο τροφοδοσίας, τραβήξτε το πιάνοντάς το από το βύσμα. Ποτέ µη βγάζετε το φις από την πρίζα τραβώντας το από το καλώδιο.

- Μη χρησιμοποιείτε κομμένα ή φθαρμένα καλώδια σύνδεσης.

- Αποσυνδέστε τον υπολογιστή σας VAIO από την πρίζα εναλλασσόμενου ρεύματος αν δεν πρόκειται να τον χρησιμοποιήσετε για μεγάλο χρονικό διάστημα.

- Αν δεν πρόκειται να χρησιμοποιήσετε τον υπολογιστή σας VAIO για μεγάλο χρονικό διάστημα, αφαιρέστε την μπαταρία από τον υπολογιστή για να αποφύγετε τη φθορά της μπαταρίας.

## Ακουστικά

- Μη χρησιμοποιείτε τα ακουστικά όταν οδηγείτε, κάνετε ποδήλατο ή χειρίζεστε αυτοκινούμενο όχημα. Ενδέχεται να προκληθούν προβλήµατα στην κυκλοφορία και σε µερικές περιοχές η χρήση τους απαγορεύεται. Επίσης, ενδέχεται να είναι επικίνδυνο να ακούτε δυνατά µουσική ενώ περπατάτε, ειδικά στις διαβάσεις πεζών.

- Αποφεύγετε τη χρήση των ακουστικών σε υψηλή ένταση ήχου. Οι ειδικοί συνιστούν την αποφυγή συνεχόμενης, δυνατής και εκτεταμένης ακρόασης. Αν ακούτε ένα κουδούνισμα στα αυτιά, μειώστε την ένταση του ήχου ή διακόψτε τη χρήση τους.