Εγχειρίδιο χρήσης VAIO Σειρά SVT1111/SVT1311

Στοιχεία αναφοράς

# Σημειώσεις σχετικά με τη χρήση της λειτουργίας ασύρματου LAN

Προτού χρησιμοποιήσετε τη λειτουργία ασύρματου LAN, διαβάστε τις παρακάτω προφυλάξεις για τη σωστή χρήση της.

- Σε ορισμένες χώρες ή περιοχές, η χρήση των προϊόντων ασύρματου LAN ενδέχεται να περιορίζεται από τους τοπικούς κανονισμούς.

- Οι συσκευές ασύρματου LAN λειτουργούν στη ζώνη 2,4 GHz, η οποία χρησιμοποιείται από διάφορες συσκευές. Οι συσκευές ασύρματου LAN χρησιμοποιούν τεχνολογία για την ελαχιστοποίηση των παρεμβολών ραδιοσυχνοτήτων από άλλες συσκευές που χρησιμοποιούν την ίδια ζώνη. Ωστόσο, οι παρεμβολές ραδιοσυχνοτήτων μπορεί παρόλ' αυτά να επιβραδύνουν την ταχύτητα επικοινωνίας, να περιορίσουν την εμβέλεια επικοινωνίας ή να προκαλέσουν σφάλματα επικοινωνίας.

- Αν οι λειτουργίες BLUETOOTH και ασύρματου LAN 2,4 GHz του υπολογιστή σας VAIO είναι ενεργοποιημένες ταυτόχρονα, ενδέχεται να σημειωθούν παρεμβολές και να επιβραδυνθεί η ταχύτητα επικοινωνίας ή να παρουσιαστούν άλλα προβλήματα.

- Για να επικοινωνείτε μέσω ασύρματου LAN ενώ βρίσκεστε σε κίνηση, ίσως χρειαστεί να συνάψετε σύμβαση σύνδεσης ασύρματου LAN με έναν πάροχο υπηρεσιών.

- Αν ο υπολογιστής σας VAIO διαθέτει το πρότυπο IEEE 802.11a/b/g/n, η χρήση της λειτουργίας ασύρματου LAN 5 GHz σε εξωτερικό χώρο απαγορεύεται βάσει νόμου.

- Η ταχύτητα και η εμβέλεια επικοινωνίας ενδέχεται να διαφέρουν, ανάλογα με τις ακόλουθες συνθήκες:

- Απόσταση μεταξύ συσκευών

- Ύπαρξη εμποδίων ανάμεσα στις συσκευές

- Διαμόρφωση συσκευών

- Συνθήκες ραδιοεπικοινωνίας

- Περιβάλλων χώρος (συμπεριλαμβανομένων των υλικών των τοίχων κ.λπ.)

- Λογισμικό που χρησιμοποιείται
  Η επικοινωνία ενδέχεται να διακοπεί, ανάλογα με τις συνθήκες ραδιοεπικοινωνίας.

- Ο ρυθμός μεταφοράς δεδομένων που προσδιορίζεται στις προδιαγραφές είναι ο θεωρητικός μέγιστος και ενδέχεται να μην αντικατοπτρίζει τον πραγματικό ρυθμό μεταφοράς δεδομένων.

- Η πραγματική ταχύτητα επικοινωνίας ενδέχεται να μην είναι τόσο γρήγορη όσο αυτή που προβάλλεται στον υπολογιστή σας VAIO.

- Οι ζώνες συχνοτήτων ασύρματου LAN 2,4 GHz και 5 GHz δεν μπορούν να επικοινωνήσουν μεταξύ τους.

- Ο ρυθμός μεταφοράς δεδομένων των προτύπων IEEE 802.11g και IEEE 802.11n (2,4 GHz) ενδέχεται να επηρεάζεται από παρεμβολές όταν χρησιμοποιείται σε ένα προϊόν IEEE 802.11b. Επίσης, τα IEEE 802.11g και IEEE 802.11n μειώνουν αυτόματα το ρυθμό μεταφοράς για να διατηρούν τη συμβατότητα με τα προϊόντα IEEE 802.11b. Ο ρυθμός μεταφοράς μπορεί να ανακτηθεί με την αλλαγή των ρυθμίσεων καναλιού του δικού σας σημείου πρόσβασης.

- Το πρότυπο IEEE 802.11a και το πρότυπο IEEE 802.11n δεν είναι διαθέσιμα σε προσωρινά δίκτυα (ad-hoc).

- Για να διακόψετε απότομα τη λειτουργία ασύρματου LAN, απενεργοποιήστε τον υπολογιστή σας VAIO.

- Το πρότυπο WLAN περιλαμβάνει τις παρακάτω μεθόδους κρυπτογράφησης: Wired Equivalent Privacy (WEP), που αποτελεί ένα πρωτόκολλο για την ασφάλεια, Wi-Fi Protected Access 2 (WPA2) και Wi-Fi Protected Access (WPA). Προτείνονται από κοινού από τις IEEE και Wi-Fi Alliance, ενώ η WPA2 και η WPA είναι προδιαγραφές προτύπων που βασίζονται σε διαλειτουργικές βελτιώσεις ασφάλειας που αυξάνουν το επίπεδο προστασίας των δεδοµένων και τον έλεγχο πρόσβασης σε υπάρχοντα δίκτυα Wi-Fi. Η WPA έχει σχεδιαστεί ώστε να είναι συµβατή µε την επόµενη προδιαγραφή IEEE 802.11i. Χρησιμοποιεί τη βελτιωμένη κρυπτογράφηση δεδομένων Temporal Key Integrity Protocol (TKIP – πρωτόκολλο ακεραιότητας προσωρινού κλειδιού) σε συνδυασμό με την ταυτοποίηση χρήστη 802.1X και Extensible Authentication Protocol (EAP – πρωτόκολλο εκτεταμένης ταυτοποίησης). Η κρυπτογράφηση των δεδοµένων προστατεύει την ευάλωτη ασύρµατη σύνδεση µεταξύ των πελατών και των σηµείων πρόσβασης. Επιπλέον, υπάρχουν άλλοι τυπικοί µηχανισµοί ασφαλείας δικτύων LAN για την εξασφάλιση της προστασίας του προσωπικού απορρήτου όπως: κωδικός πρόσβασης προστασίας, διατερµατική κρυπτογράφηση, εικονικά ιδιωτικά δίκτυα και πιστοποίηση ταυτότητας. Η WPA2, η δεύτερη γενιά της WPA, παρέχει µεγαλύτερη προστασία δεδοµένων και έλεγχο πρόσβασης στο δίκτυο και έχει επίσης σχεδιαστεί για να παρέχει ασφάλεια σε όλες τις εκδόσεις συσκευών 802.11, συµπεριλαµβανοµένων των προτύπων 802.11b, 802.11a, 802.11g και 802.11n, multi-band και multi-mode. Επιπλέον, βάσει του εγκεκριµένου προτύπου IEEE 802.11i, η WPA2 παρέχει ασφάλεια όµοια µε αυτή που απαιτείται σε κυβερνητικό επίπεδο εφαρµόζοντας τον αλγόριθµό κρυπτογράφησης AES συµβατό µε FIPS 140-2 και τη µέθοδο πιστοποίησης που βασίζεται στο 802.1X του National Institute of Standards and Technology (NIST). Η WPA2 είναι συµβατή µε την WPA.

Σχετικό θέμα
Πληροφορίες για τα πρότυπα ασύρματου LAN
Πριν από τη χρήση του ασύρματου LAN
Έναρξη της ασύρματης επικοινωνίας LAN
Διακοπή της ασύρματης επικοινωνίας LAN
Σημειώσεις για τη χρήση της λειτουργίας BLUETOOTH(R)<Μοντέλα που διαθέτουν τεχνολογία BLUETOOTH>