Εγχειρίδιο χρήσης VAIO Σειρά SVT1111/SVT1311

Εργασία

# Δημιουργία αντιγράφου ασφαλείας των δεδομένων σας όταν δεν είναι δυνατή η εκκίνηση των Windows

Αν δεν είναι δυνατή η εκκίνηση των Windows, δημιουργήστε αντίγραφο ασφαλείας των δεδομένων σας με το VAIO Care – Επαναφορά συστήματος (VAIO Care Rescue).

## Για να διασώσετε τα δεδομένα σας

1. Πατήστε το κουμπί ASSIST ενώ ο υπολογιστής σας VAIO είναι απενεργοποιημένος για να εκκινήσετε το VAIO Care – Επαναφορά συστήματος (VAIO Care Rescue).

Υπόδειξη

- Αν εμφανιστεί το παράθυρο επιλογής γλώσσας οθόνης, επιλέξτε τη γλώσσα που επιθυμείτε και κάντε κλικ στο κουμπί OK.

1. Κάντε κλικ στην επιλογή Εργαλεία (Tools) και στη ρύθμιση Διάσωση δεδομένων (Rescue Data).

1. Ακολουθήστε τις οδηγίες στην οθόνη.

Σημείωση

- Αν ο υπολογιστής σας VAIO διαθέτει θύρα USB που είναι συμβατή με το πρότυπο USB 2.0, όταν χρησιμοποιείτε μία συσκευή USB για να δημιουργήσετε αντίγραφα ασφαλείας των δεδομένων σας, συνδέστε τη συσκευή USB στη θύρα.

Υπόδειξη

- Εναλλακτικά, μπορείτε να εκκινήσετε το VAIO Care – Επαναφορά συστήματος (VAIO Care Rescue) με τους δίσκους επαναφοράς. [Πληροφ.]

- Συνιστάται να επιλέγετε μια εξωτερική μονάδα σκληρού δίσκου ως τοποθεσία αποθήκευσης των διασωσμένων αρχείων, αν επιλέξετε Προσαρμοσμένη διάσωση (Custom rescue).

## Σημειώσεις για τη χρήση της Διάσωσης δεδομένων

- Χειριστείτε τα διασωσμένα αρχεία με προσοχή για να τα προστατεύσετε από μη εξουσιοδοτημένη πρόσβαση.

- Απενεργοποιήστε τη δυνατότητα κρυπτογράφησης της μονάδας σκληρού δίσκου των Windows προτού χρησιμοποιήσετε τη λειτουργία Διάσωση δεδομένων (Rescue Data) για να δημιουργήσετε αντίγραφα ασφαλείας και να επαναφέρετε τα δεδομένα σας.
  Ωστόσο, μη εξουσιοδοτημένοι χρήστες μπορούν εύκολα να αποκτήσουν πρόσβαση στα διασωσμένα αρχεία που δεν είναι κρυπτογραφημένα στην ενσωματωμένη συσκευή αποθήκευσης, μέσω των δίσκων επαναφοράς και αυτού του λογισμικού. Επομένως, μετά τη χρήση του λογισμικού, φροντίζετε να ορίζετε τον κωδικό πρόσβασης ενεργοποίησης ή τον κωδικό πρόσβασης στο σκληρό δίσκο, να ενεργοποιείτε τη δυνατότητα κρυπτογράφησης της μονάδας σκληρού δίσκου των Windows και να φυλάσσετε τους δίσκους επαναφοράς σε ασφαλές μέρος προκειμένου να προστατεύσετε τα διασωσμένα αρχεία από μη εξουσιοδοτημένη πρόσβαση.

- Για να επαναφέρετε δεδομένα με προστασία πνευματικών δικαιωμάτων, όπως μουσικά αρχεία οργανωμένα από λογισμικό αναπαραγωγής ψηφιακών μέσων, χρησιμοποιήστε ένα εργαλείο δημιουργίας αντιγράφων ασφαλείας που προσδιορίζεται από το λογισμικό που χρησιμοποιήσατε για την εισαγωγή αυτών των δεδομένων. Η Sony δεν εγγυάται τη συμβατότητα αναπαραγωγής των δεδομένων που δεν ανακτώνται με το προδιαγεγραμμένο εργαλείο δημιουργίας αντιγράφων ασφαλείας.

- Με τη χρήση της επιλογής Διάσωση δεδομένων (Rescue Data) δεν είναι εγγυημένη η δημιουργία αντιγράφων ασφαλείας όλων των δεδομένων που βρίσκονται στην ενσωματωμένη συσκευή αποθήκευσης.
  Η Sony δεν αναλαμβάνει καμία ευθύνη για τυχόν απώλεια των δεδομένων σας που προκύπτει από τη διαδικασία δημιουργίας αντιγράφων ασφαλείας.

- Χρησιμοποιήστε το καλώδιο ασφαλείας ή το μετασχηματιστή εναλλασσόμενου ρεύματος για την τροφοδοσία του υπολογιστή σας VAIO όταν χρησιμοποιείτε αυτό το λογισμικό.

- Τα διασωσμένα αρχεία ενδέχεται να διαχωριστούν σε δύο ή περισσότερα αρχεία και να αποθηκευθούν σε μια προσδιορισμένη τοποθεσία ή να μετονομαστούν, ανάλογα με την τοποθεσία που θα επιλέξετε. Για την επαναφορά των διασωσμένων αρχείων χρησιμοποιήστε το εργαλείο VAIO Data Restore Tool. [Πληροφ.]

- Αν μια εξωτερική μονάδα σκληρού δίσκου ή μονάδα οπτικού δίσκου δεν υποστηρίζει τη σύνδεση USB, θα χρειαστεί να εγκαταστήσετε ένα πρόγραμμα οδήγησης λογισμικού.

Σχετικό θέμα
Πληροφορίες για τη δημιουργία αντιγράφων ασφαλείας
Πληροφορίες για τους τύπους των αντιγράφων ασφαλείας
Επαναφορά των δεδομένων σας με το εργαλείο VAIO Data Restore Tool
Δημιουργία σημείου επαναφοράς
Επαναφορά αρχείων συστήματος μέσω του σημείου επαναφοράς όταν δεν είναι δυνατή η εκκίνηση των Windows